Държавен вестник, бр. 59, 2016 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  59
„Помирително предложение
Чл. 134. (1) След извършване на необходи­
мите действия по изясняване на спора коми­
сията изготвя и приема писмено помирително 
предложение за неговото разрешаване.
(2) Приемане на предложението от двете 
страни има силата на споразумение между тях.
(3) Когато страните по спора са сключили 
споразумение, но някоя от тях не изпълнява 
задълженията си по него, другата страна 
може да се обърне към съда за разглеждане 
на спора – предмет на споразумението.“
§ 25. В чл. 135 се правят следните изме­
нения:
1. В ал. 1 изречение трето се заличава.
2. Алинея 3 се отменя.
§ 26. В чл. 136 думата „презгранични“ се 
заменя с „трансгранични“. 
§ 27. В чл. 136а в началото се добавя „За 
неуредените въпроси“. 
§ 28. В чл. 137, ал. 2 думата „длъжностно“ 
се заличава.
§ 29. В чл. 138, ал. 1 се създава изречение 
второ: „Ако нарушителят е юридическо лице, 
се налага имуществена санкция в размер до 
8000 лв., а при повторно нарушение – от 8000 
до 15 000 лв.“
§ 30. В чл. 139 се правят следните изме­
нения и допълнения:
1. В заглавието след думите „Регламент 
(ЕО) № 924/2009 г.“ съюзът „и“ се заличава 
и се поставя запетая, а накрая се добавя „и 
на Регламент (ЕС) 2015/751“.
2. Думите „както и“ се заличават, след ду­
мите „Регламент (ЕС) № 260/2012“ се поставя 
запетая и се добавя „както и на Регламент 
(ЕС) 2015/751“, а след думата „услуги“ се до­
бавя „или на друго лице“.
§ 31. В чл. 140 се правят следните измене­
ния и допълнения:
1. В ал. 1 думите „длъжностни“ и „длъж­
ностно“ се заличават.
2. Създава се ал. 3:
„(3) Българската народна банка може да 
оповести всяко влязло в сила наказателно 
постановление, с което е наложено наказание 
или имуществена санкция за нарушаването 
на разпоредбите на глава четвърта „а“, до­
колкото това оповестяване не би изложило 
на сериозна опасност финансовите пазари 
или не би причинило несъразмерна вреда на 
засегнатите страни.“
§ 32. В допълнителните разпоредби се 
правят следните изменения и допълнения:
1. В § 1:
а) в т. 3 след думите „Директен дебит“ е“ 
се добавя „национална или презгранична“;
б) в т. 4, изречение второ думите „както 
и“ се заличават, а накрая се добавя „и други“;
в) създават се т. 10а и 10б:
„10а. „Кредитен лихвен процент“ е лихвен 
процент, плащан на потребителя във връзка с 
притежаването на средства по платежна сметка.
10б. „Кредитен превод“ е национална или 
презгранична платежна услуга за заверяване 
на платежна сметка на получателя посред­
ством една или няколко платежни операции, 
извършвани по платежна сметка на платеца 
от доставчика на платежни услуги, който води 
платежната сметка на платеца, въз основа на 
дадено от платеца разпореждане.“;
г) създава се т. 11 а:
„11а. „Нареждане за периодични преводи“ 
е разпореждане на платеца до доставчика 
на платежни услуги, който води платежната 
сметка на платеца, да извършва кредитни 
преводи на редовни интервали от време или 
на предварително определени дати.“;
д) създава се нова т. 15а:
„15а. „Овърдрафт“ е изрично уговорен кре­
дит, с който доставчик на платежни услуги 
предоставя на потребителя възможността да 
ползва средства, надвишаващи наличността 
по платежната му сметка.“;
е) досегашните т. 15а и 15б стават съот­
ветно т. 15б и 15в;
ж) създава се т. 23а:
„23а. „Пребиваващ законно в Европейския 
съюз“ е физическо лице, което има право да 
пребивава в държава членка по силата на акт 
на Европейския съюз или на националното 
право, включително потребители без посто­
янен адрес, лица, търсещи убежище съгласно 
Конвенцията за статута на бежанците, съста­
вена в Женева на 28 юли 1951 г., и Протокола 
за статута на бежанците от 1967 г., ратифи­
цирани със закон (обн., ДВ, бр. 36 от 1992 г.; 
доп., бр. 30 от 1993 г.) (ДВ, бр. 88 от 1993 г.), 
и други приложими международни договори.“;
з) създават се т. 24а, 24б и 24в:
„24а. „Прехвърляне на платежна сметка“ 
или „услуга по прехвърляне“ е прехвърляне по 
искане на потребителя от един доставчик на 
платежни услуги към друг на информацията 
относно всички или някои нареждания за 
периодични преводи, периодични директни 
дебити и периодични входящи кредитни пре­
води, извършвани по платежна сметка, и/или 
прехвърляне на положителното салдо, ако има 
такова, от една платежна сметка към друга 
платежна сметка със или без закриване на 
предишната платежна сметка.
24б. „Прехвърлящ доставчик на платежни 
услуги“ е доставчик на платежни услуги, от 
който се подава необходимата за извършване 
на прехвърлянето информация в процедурата 
по прехвърляне на платежна сметка.
24в. „Приемащ доставчик на платежни 
услуги“ е доставчик на платежни услуги, към 
който се подава необходимата за извършване 
на прехвърлянето информация в процедурата 
по прехвърляне на платежна сметка.“;
и) създава се нова т. 29а:
„29а. „Свръховърдрафт“ е мълчаливо приет 
овърдрафт, при който доставчик на платежни 
услуги предоставя на потребителя възмож­
ността да ползва средства, надвишаващи 
наличността по платежната му сметка или 
договорения размер на овърдрафта.“;